Vīna nozares nosaukuma produkta specifikācijas standarta grozījuma apstiprināšanas paziņojuma publikācija saskaņā ar Komisijas Deleģētās regulas (ES) 2019/33 17. panta 2. un 3. punktu

(2020/C 295/12)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

STANDARTA GROZĪJUMA APSTIPRINĀŠANAS PAZIŅOJUMS

“Niederösterreich”

Atsauces numurs: PDO-AT-A0221-AM01

Paziņojuma datums: 21.02.2020.

APSTIPRINĀTĀ GROZĪJUMA APRAKSTS UN IEMESLI

Apraksts un iemesli

Tā kā vīna dārzu reģistru tagad pārvalda ar integrēto administrācijas un kontroles sistēmu, maksimālā raža no hektāra jāpielāgo.

VIENOTAIS DOKUMENTS

1. Produkta nosaukums

Niederösterreich

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

5. Kvalitatīvs dzirkstošais vīns

4. Vīna vai vīnu apraksts

Ar cilmes vietas nosaukumu “Niederösterreich” var apzīmēt vīnu un kvalitatīvu dzirkstošo vīnu ar apzīmējumu Qualitätsschaumwein vai Sekt. Vīnu “Niederösterreich” galvenokārt ražo kā Qualitätswein (kvalitatīvs vīns); tas nozīmē, ka no vīnogu sulas iegūtās misas minimālais svars ir 15°, izsakot Klosterneuburger Mostwaage mērvienībā (atbilst 9,5 tilp. %). Minimālais faktiskais spirta saturs ir 9 tilp. %, minimālais skābums 4 g/l. Citas analītiskās īpašības atrodamas produkta specifikācijā.

Tiek ražots arī “Niederösterreich” ar citiem apzīmējumiem (piemēram, Kabinett, Spätlese, Eiswein). Tā kā reģionā sastopamas dažādas augsnes, ir iespējams ražot daudzveidīgus vīnus. Tie sniedzas no reģionam tipiskajiem, svaigajiem ‘Grüner Veltliner’ vīniem, kam piemīt piparu notis, līdz izteiksmīgiem, bagātīgiem baltvīniem, kas izturēti koka mucās, un augļainiem sarkanvīniem.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos litrā) Maksimālais kopējais sēra dioksīda saturs (miligramos litrā)

5. Vīndarības metodes

a) Galvenās vīndarības metodes

Attiecīgi ierobežojumi vīnu ražošanā

Ražojot vīnu, kam piešķirts cilmes vietas nosaukums “Niederösterreich”, atļauts izmantot visas vīndarības metodes, kuras saskaņā ar Regulu (ES) 2019/934 un (ES) 2019/935 atļauts izmantot ar aizsargātu cilmes vietas nosaukumu apzīmēta vīna ražošanā, izņemot apstrādi ar kālija sorbātu un dimetildikarbonātu. Vīna atskābināšanu var veikt saskaņā ar Regulu (ES) 2019/934 un (ES) 2019/935. Par iespējamo paskābināšanu lauksaimniecības, reģionu un tūrisma federālā ministre lemj atkarībā no laikapstākļiem veģetācijas periodā. Šādā gadījumā iespējamās paskābināšanas nosacījumus nosaka Regula (ES) 2019/934 un (ES) 2019/935.

Īpašās vīndarības metodes (to vidū bagātināšana) izriet no izraudzītās tradicionālās ražošanas metodes, un tās aprakstītas produkta specifikācijā.

b) Maksimālās ražas

10 000 kg vīnogu no hektāra

6. Noteiktais ģeogrāfiskais apgabals

Cilmes vietas nosaukuma “Niederösterreich” ģeogrāfiskais apgabals aptver visu Lejasaustrijas federālo zemi Austrijā.

7. Galvenā vīna vīnogu šķirne vai šķirnes

‘Zweigelt’ – ‘Rotburger’

‘Grüner Veltliner’ – ‘Weißgipfler’

‘Zweigelt’ – ‘Blauer Zweigelt’

8. Saiknes vai saikņu apraksts

Blakus esošās Kremsas ielejas austrumu daļā Vahavas ielejas stāvās cilmiežu nogāzes pāriet lesa terasēs, kas sastopamas arī Traizenes ielejā, Kampas ielejā un Vagramas reģionā. Kampas ielejā atrodamas arī vulkāniskas augsnes. Laikapstākļus ietekmē karstais Panonijas klimats austrumos un vēsā gaisa plūsmas no Valdfīrteles.

Lejasaustrijas vīnkopības apgabalam raksturīgi, ka ar vīna ražošanu nodarbojas vīndaru ģimenes uzņēmumi, kas galvenokārt pārstrādā pašu audzētas vīnogas un bieži arī pārdod vīnu tieši no saimniecības. Starp attīstīto tūrismu un vīna nozari pastāv cieša saikne. Papildus ģimenes uzņēmumiem ir arī dažas lielas saimniecības (vīndarītavas un vīndaru kooperatīvi). Teju 80 % no Lejasaustrijas vīnkopības reģionā ražotā vīna ir baltvīns. Tiek ražots arī sarkanvīns, galvenokārt Lejasaustrijas daļā, ko ietekmē Panonijas klimats un kas atrodas uz dienvidiem un austrumiem no Vīnes. Visvairāk tiek ražoti augļaini ‘Zweigelt’ un pikanti ‘Blaufränkisch’ vīni. Baltvīnu klāstā ir gan svaigi, augļaini vīni, piemēram, raksturīgi piparotais ‘Grüner Veltliner’ vīns, gan izteiksmīgi, bagātīgi vīni, kas izturēti tradicionālajās koka mucās vai 225 litru mucās (barrique). Sadēdējušo cilmiežu augsnes un vulkāniskās augsnes nodrošina vīnus ar mineralitātes un garšvielu notīm, bet lesa nogulumi terasēs – noapaļotus, pilnmiesīgākus vīnus. Karstais Panonijas klimats un vēsais gaiss, kas ieplūst no Valdfīrteles un padara naktis vēsas, rada dienas un nakts temperatūras atšķirību, kura piešķir vīniem izteiktu skābuma struktūru.

9. Būtiski papildu nosacījumi (iepakojums, marķēšana, citas prasības)

Tiesiskais regulējums:

valsts tiesību akti.

Papildu nosacījuma veids:

atkāpe no prasības ražot noteiktajā ģeogrāfiskajā apgabalā.

Nosacījuma apraksts:

saskaņā ar Austrijas Vīna likumu vīnu var pārdot ar cilmes vietas nosaukumu “Niederösterreich” tikai tad, ja tam ir oficiāls kvalitātes pārbaudes numurs (Staatliche Prüfnummer); šis noteikums neattiecas uz vīnu ar apzīmējumiem Sekt vai Qualitätsschaumwein. Lai saņemtu kvalitātes pārbaudes numuru, jāveic analītiskas un organoleptiskas pārbaudes ikviena tāda vīna paraugam, ko paredzēts laist tirgū ar cilmes vietas nosaukumu “Niederösterreich” (sistemātiska kontrole) (sk. produkta specifikāciju). Organoleptiskās pārbaudes laikā vīnus pārbauda oficiāla degustētāju žūrija. Tajā ietilpst 6 degustētāji un žūrijas priekšsēdētājs. Degustētājiem tiek iesniegti anonīmi paraugi. Pārbaudes veidlapā ir iekļauta tikai novērtēšanai nepieciešamā informācija, piemēram, tradicionālais apzīmējums (Qualitätswein, Spätlese u. c.), šķirne un gads. Lai novērtētu, vai degustēšanai iesniegtie vīni ir šķirnes, gada un tradicionālā apzīmējuma ziņā tipiski un vai tos var laist tirgū (bez defektiem), degustētāji izmanto savu pieredzi un noteiktus etalonvīnus. Uz jautājumu par degustēšanu jāatbild ar “jā” vai “nē”. Ja vērtējums ir negatīvs, rakstiski jānorāda noraidīšanas iemesli. Ja vairums degustētāju ir devuši pozitīvu vērtējumu, paraugs atbilst organoleptiskajām prasībām. Ja pozitīvā un negatīvā vērtējuma attiecība ir 3:3, paraugu iesniedz citai žūrijai. Ja attiecība arī otrreiz ir 3:3, pārbaudes galarezultāts ir negatīvs.

Saite uz produkta specifikāciju

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) OV L 9, 11.1.2019., 2. lpp.